laion/Wikipedia-Exotic huggingface dataset:
אביחי מיבר

אביחי מיבר (נולד ב-1976) הוא קצין צה"ל בדרגת תת-אלוף המכהן כקצין המשטרה הצבאית הראשי (קמצ"ר). מיבר נולד וגדל בצפת. אמו בת למשפחה שעברה את השואה, ואביו דור שביעי בארץ. מיבר התגייס לחיל המשטרה הצבאית בשנת 1994 ומאז ביצע שורת תפקידי ליבה בחיל. במחצית העשור הראשון של המאה ה-21 שימש כראש מדור פיקוח חקירות במצ"ח. בשנים 2009–2011 שימש כמפקד המשטרה הצבאית החוקרת במחוז הצפון, ולאחר מכאן כראש ענף התורה וההדרכה במפקדת קצין המשטרה הצבאית הראשי (מקמצ"ר) עד לשנת 2013. באותה שנה מונה למפקד בית הספר למשטרה צבאית (בה"ד 13). במהלך תפקידו זה, הועבר בית הספר ממיקומו במחנה גור אל קריית ההדרכה. בשנת 2016 סיים את תפקידו ומונה לראש מחלקת ביטחון מידע (מחב"ם) באגף המודיעין בדרגת אלוף-משנה, ושימש בתפקיד זה כשלוש שנים. בשנת 2019 החל לכהן כמפקד קורס "אפק" במכללה הבין-זרועית לפיקוד ומטה. בפברואר 2020 התמודד על תפקיד הצנזור הצבאי הראשי, אליו מונה לבסוף דורון בן ברק. באוגוסט 2020 החליט הרמטכ"ל למנותו לקצין המשטרה הצבאית הראשי, ובאוגוסט 2021 הועלה לדרגת תת-אלוף ונכנס לתפקידו. מיבר נשוי ואב לשלושה, בעל תואר ראשון בהנדסת תעשייה וניהול מהטכניון ותואר שני במדעי המדינה מאוניברסיטת חיפה. אחיו נתנאל שירת גם הוא כקצין בחיל המשטרה הצבאית והשתחרר בדרגת סגן-אלוף. מדיה וקבצים בנושא אביחי מיבר בוויקישיתוף Danielle Ziri, A family that serves together, The Jerusalem Post, ‏11 בפברואר 2013 (באנגלית) דובר צה"ל, קורות חיים - תת-אלוף אביחי מיבר, ‏9 באוגוסט 2021 יואב לימור, התוכנית הרב שנתית, התקציב והאיום האיראני: בצה"ל מנסים לשחות נגד הזרם, באתר ישראל היום, 13 בפברואר 2020
שלח לחמך על פני המים

שַׁלַּח לַחְמְךָ עַל-פְּנֵי הַמָּיִם, כִּי בְּרֹב הַיָּמִים תִּמְצָאֶנּוּ הוא ביטוי מקראי. משמעותו העיקרית היא: כדאי לאדם להתנהג בצורה אדיבה, כי בעתיד הוא יקבל גמול על כך. כיום משתמשים בו גם במובן שלילי: עשיית טובה לעובד ציבור, בציפייה שבעתיד ינצל את סמכותו להיטיב עם מיטיבו. מקור הביטוי בפסוק במגילת קהלת, פרק י"א, פסוק א'. גישה אחת רואה בדברים הדרכה לנתינת צדקה: בתרגום קהלת מפרש תן מלחמך לעניים שהולכים הספינה על פני המים, כי לאחר ימים רבים, בעולם הבא, תבוא על שכרך. רש"י מפרש שכוונת הפסוק היא: פרנס מממונך נזקקים, גם כאלה שאתה סובר שלא תראה לעולם, ואף אם אתה חושב שזה כמו להשליך את לחמך לאיבוד על פני המים. בסופו של דבר תראה מכך ברכה. גישה שנייה רואה בדברים המלצה להשקעה כלכלית: רבי יוסף קרא מפרש שזו המלצה לזרוע את התבואה במקום שיש בו נביעת מים, כך שגם בשנת בצורת יצמחו לו תבואות. רבי אברהם אבן עזרא מביא פירוש לפיו השלכת הלחם היא במקום דגים על מנת ללכוד אותם. והראב"ע עצמו דוחה פירוש זה. הפסוק עם מפרשים, באתר מקראות גדולות הכתר הפסוק עם מפרשים, באתר שיתופתא נעמי זיו, פתגמים אכילים: שלח לחמך על פני המים כי ברוב הימים תמצאנו, באתר "מדע בצלחת" ראו למשל כאן בדומה לכך מפרשים גם רשב"ם ורבי אברהם אבן עזרא
אונדז'יי באצ'ו

אונדז'יי באצ'ו (בצ'כית: Ondřej Bačo; נולד ב-25 במרץ 1996) הוא כדורגלן צ'כי המשחק בעמדת הבלם בעירוני טבריה מליגת העל. באצ'ו החל את הקריירה שלו בקבוצת הכדורגל הצ'כית פסטב זלין. ב-18 בנובמבר 2016 ערך את הופעת הבכורה שלו בקבוצה הבוגרת, בניצחון 1–3 נגד ויסוצ'ינה ייהלבה. ב-25 בספטמבר 2018 הבקיע את שער הבכורה שלו בקריירה, בניצחון 3–9 נגד סלביצ'ין. בספטמבר 2019 הושאל באצ'ו ללישן הצ'כית, במדיה שיחק עד לאמצע העונה, אז חזר לפסטב זלין. ב-18 באוגוסט 2020 חתם בגז מתאן מדיאש מליגת העל הרומנית. ב-28 באוגוסט ערך את הופעת הבכורה שלו בקבוצה הבוגרת, בניצחון 0–2 נגד ארג'ש פיטשט. ב-1 באוגוסט 2021 חתם בהפועל ירושלים מליגת העל. לאחר עזיבתו של גוני נאור למכבי חיפה מונה לקפטן המועדון. ב-13 בינואר 2024 עזב את הקבוצה וחתם בדיושג'ר מליגת העל ההונגרית, זאת, לאחר פציעה בגיד אכילס שמנעה ממנו לשחק החל מחודש ספטמבר. בהונגריה, ערך באצ'ו שתי הופעות בלבד, הראשונה שבהן בחודש אפריל. ב-3 ביולי 2024 חתם באצ'ו בעירוני טבריה מליגת העל הישראלית. פסטב זלין הגביע הצ'כי: 2016/2017 מדיה וקבצים בנושא אונדז'יי באצ'ו בוויקישיתוף אונדז'יי באצ'ו, באתר Transfermarkt אונדז'יי באצ'ו, באתר Soccerway אונדז'יי באצ'ו, באתר WorldFootball.net אונדז'יי באצ'ו, באתר FootballDatabase.eu יגאל גולדשטיין, ‏אונדז'יי באצ'ו חתם בהפועל ירושלים, באתר ערוץ הספורט, 1 באוגוסט 2021 אופיר סער‏, באצ'ו נפרד מהפועל ירושלים: "אף פעם לא הרגשתי כזה חיבור ואהבה", באתר וואלה, 13 בינואר 2024 שלומי אהרוני, אונדז'יי באצ'ו בראיון פרידה: "לא חשבתי שככה זה ייגמר", באתר mynet‏ ירושלים, 19 בינואר 2024 רותם פלדברג, ‏חוזר לישראל: אונז`יי באצ`ו מצטרף לעירוני טבריה, באתר ערוץ הספורט, 3 ביולי 2024
אלוז' יאו

אֶלוז' קופי יאו גי (בצרפתית: Eloge Koffi Yao Guy; נולד ב-20 באוגוסט 1996) הוא כדורגלן איבוארי המשחק בעמדת המגן הימני והבלם בהפועל ירושלים. יאו ערך את הופעת הבכורה שלו בקבוצת הנערים של פארמה ובגיל 16 הצטרף לנוער של אינטר מילאנו. ב-10 ביולי 2015, יאו הושאל מקרוטונה מהסרייה ב'. ב-9 באוגוסט, יאו ערך את הופעת הבכורה שלו בקבוצה בניצחון 0–1 נגד פרלפיסאלו במסגרת הקופה איטליה. ב-21 ביולי 2017, יאו חתם לשנתיים בלגאנו מליגת העל השווייצרית. ב-20 באוגוסט, יאו ערך את הופעת הבכורה שלו בקבוצה בתיקו 1-1 נגד פ.צ. בזל. ב-14 בספטמבר, יאו ערך את הופעת הבכורה שלו בזירה האירופית בהפסד 1–2 להפועל באר שבע. ב-14 בינואר 2021, יאו חתם בשנה וחצי ברג'יאנה מהסרייה ב'. ב-11 באוגוסט 2021, יאו חתם בהפועל ירושלים מליגת העל. ב-12 בספטמבר 2022 הבקיע את שער הבכורה שלו בקבוצה בניצחון 0-1 נגד בית"ר ירושלים, שהבטיח להפועל ניצחון ראשון בדרבי הירושלמי אחרי 31 שנה. אלוז' יאו, באתר Transfermarkt אלוז' יאו, באתר Soccerway אלוז' יאו, באתר WorldFootball.net אלוז' יאו, באתר FootballDatabase.eu פרופיל, באתר הפועל ירושלים מערכת ONE, ‏בלם בן 25 שגדל באינטר חתם בהפועל ירושלים, באתר ONE‏, 11 באוגוסט 2021
גאורגיוס קדרנוס

גאורגיוס קדרנוֹס או קדרינוֹס (ביוונית: Γεώργιος Κεδρηνός; פעל במאה ה-11) היה היסטוריון יווני ביזנטי (אנ'). בשנות ה-50 של המאה ה-11 הוא חיבר את היצירה "תקציר ההיסטוריות" (Σύνοψη Ιστοριών,‏ Synopsis historion, הידועה גם בשם "היסטוריה מרוכזת של העולם"), שהשתרעה מתיאור הבריאה המקראי ועד ימיו שלו. קדרנוס הוא אחד המקורות המעטים הדנים בישויות מדיניות כוזריות קיימות לאחר חורבן איטיל בשנת 969. החומר ביצירה זו מגיע לרוב מיצירות של פסאודו-סימיאון מגיסטרוס (אנ') (גרסה של הכרוניקה של לוגותטס (גר'), סימיאון מטפרסטס (אנ')), גאורגיוס סינקלוס, תאופאנס המודה, והחל משנת 811, כמעט באופן בלעדי ומילה במילה מהכרוניקה מאת יואנס סקיליצס. כתב יד מאוחר אחד של החיבור משמר שיר (אנונימי אך נחשב מאת קדרנוס) המייחס את שם משפחתו למקום בו נולד, כפר קטן בשם קדרוס (או קדריאה) בתמה האנטולית (אנ') (פרובינציה ביזנטית). השיר גם מזהה אותו כפרואדרוס (אנ'), בכיר בחצר הביזנטית. לפני שנעשה פרואדרוס, ייתכן שקדרנוס החזיק בדרגה הנמוכה במקצת של וסטארכס (אנ'). וסטארכס גאורגיוס קדרנוס ידוע למעשה ממספר חותמות מהמאות ה-11 וה-12, שנמצאו בעיקר באזור הדנובה, אך גם בחצי האי קרים. יתר על כן, כמה חותמות מאותה תקופה בערך מתייחסות לבכיר אחר בחצר, אדם בשם "יואנס קדרנוס, פרוטוקורפלאטס (אנ') ודוכס (Dux)", שייתכן שהיה קרוב משפחה, אולי אח או בן דוד. הגיית השם ביוונית: קדרנ֫וֹס, במלרע (ההטעמה בהברה האחרונה). James Howard-Johnston, "The Chronicle and Other Forms of Historical Writing in Byzantium", in: The Medieval Chronicle X, Brill (2016), pp. 8-9 Elena Stepanova (2003). "New finds from Sudak". Studies in Byzantine Sigillography. 7, p.127 ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
גרג קופרברג

גרג קופרברג (באנגלית: Greg Kuperberg; נולד ב-4 ביולי 1967, ורשה) הוא מתמטיקאי אמריקאי ממוצא פולני. גרג קופרברג נולד בוורשה למשפחת מתמטיקאים. בשנת 1969 המשפחה עברה לשוודיה ובשנת 1972 לארצות הברית בה הוא גדל בעיר אובורן (אביו התמנה לפרופסור באוניברסיטת אובורן). עוד לפני תחילת לימודים באוניברסיטה, גרג קופרברג עסק בכתיבת תוכנות ובין היתר כתב משחק מחשב "Paratrooper". בשנים 1983–1987 הוא למד באוניברסיטת הרוורד. בשנת 1991 הוא קיבל תואר שלישי מאוניברסיטת קליפורניה בברקלי על עבודת הדוקטורט בתחום גאומטריה טופולוגית ואלגברה. בשנים 1992–1995 הוא עבר באוניברסיטת שיקגו ואז עבר לאוניברסיטת ייל. בהמשך הוא התחיל לעבוד באוניברסיטת קליפורניה בדייוויס בה התמנה לפרופסור. תוצאות מחקריו מרוכזים בעשרות מאמרים, חלק מהם ב-Annals of Mathematics. בשנת 2012 הוא קיבל דרגת עמית באגודה האמריקאית למתמטיקה. הוא נשוי לפיזיקאית רנה זיו, גם היא פרופסור באוניברסיטת קליפורניה בדייוויס. מדיה וקבצים בנושא גרג קופרברג בוויקישיתוף גרג קופרברג, באתר פרויקט הגנאלוגיה במתמטיקה גרג קופרברג, באתר dblp
טובי וולאס

טובי וואלס (באנגלית: Toby Wallace; נולד ב-6 ביוני 1995) הוא שחקן קולנוע וטלוויזיה אוסטרלי. וואלס נולד בבריטניה ב-6 ביוני 1995, חי שם עד גיל שמונה. לאחר שהוא ומשפחתו עברו להתגורר באוסטרליה, הוא למד בבית הספר היסודי ג'לס פארק בפרברי מלבורן עד גיל 6, לפני שעבר לבית הספר היסודי קולפילד, שם למד דרמה ותיאטרון. בשנת 2009 הוא קיבל את תפקידו הראשון בסרט הקולנוע "Lucky Country", שעבורו הוא היה מועמד לפרס השחקן הצעיר של AFI. לאחר מכן שיחק בתפקיד קורי או'דונוהיו במשך שישה פרקים בסדרה הטלוויזיה האוסטרלית "שכנים שכנים". בשנת 2013 הוא זכה לתהילה בינלאומית באמצעות תפקידו של דני בסרט הקולנוע "Galore", שהוצג בפסטיבל הסרטים הבינלאומי בברלין. בשנת 2019 שיחק את אחת הדמויות הראשיות בסדרה הטלוויזיה "עולם חדש" של נטפליקס. באותה שנה הוענק לו פרס השחקן הצעיר הטוב ביותר מפסטיבל הסרטים של ונציה על הופעתו בסרט הקולנוע "שיני חלב"; שביימה וכתבה בבכורה שאנון מרפי. בשנת 2021 לוהק לגלם את הגיטריסט והזמר סטיב ג'ונס, במיני סדרה, "פיסטול". בספטמבר 2024, נבחר וולאס לרשימת "10 השחקנים שכדאי לעקוב אחריהם" של מגזין "וראייטי" לשנת 2024. טובי וולאס, ברשת החברתית אקס (טוויטר) טובי וולאס, ברשת החברתית אינסטגרם טובי וולאס, במסד הנתונים הקולנועיים IMDb (באנגלית) Carole Horst, Variety, Variety, ‏4 במאי 2020 Louise Griffin, Danny Boyle's Sex Pistols actors wreak havoc as they embody punk icons, Metro.co.uk, ‏5 בפברואר 2021 Jenelle Riley, Variety’s 10 Actors to Watch: Ryan Destiny, Josh Rivera, Karla Sofia Gascón and More, Variety, ‏2024-09-19 (באנגלית אמריקאית)
ג'סטין הולבורו

ג'סטין הולבורו (באנגלית: Justin Holborow; נולד ב-17 בספטמבר 1996) הוא שחקן אוסטרלי, הידוע בעיקר בזכות תפקידיו בתור הארלי קנינג באופרת הסבון "שכנים שכנים". הולבורו נולד ב-17 בספטמבר 1996 בסידני, אוסטרליה. אמו, שרה הולבורו, היא מעצבת. יש לו אחות צעירה ממנו, טהלי בוויס. הולבורו עבר לבנגקוק בתאילנד בגיל 12, שם התחנך בבית הספר הבינלאומי "הארו" במשך למעלה משנה, שם גילם את באגסי בהפקה מקומית של "באגסי מלון", ולאחר מכן חזר לסידני עם אמו ואחותו, שם התחנך בבית הספר התיכון ניוטאון לאמנויות הבמה בשכונת הפרברית ניוטאון. לאחר שלוהק לסדרת הטלוויזיה "Reef Doctors" בגיל 14, הוא עבר להתגורר בקווינסלנד, שם המשיך את לימודיו במשרה חלקית. הולבורו מתגורר כיום בסידני. ג'סטין הולבורו, במסד הנתונים הקולנועיים IMDb (באנגלית) ג'סטין הולבורו, במסד הנתונים הקולנועיים KinoPoisk (ברוסית)
הפוני הקטן שלי: דור חדש

הפוני הקטן שלי: דור חדש (באנגלית: My Little Pony: A New Generation) הוא סרט פנטזיה קומי אמריקאי-אירי-קנדי בהנפשה ממוחשבת, שבוים על ידי רוברט קולן וחוסה אוצ'ה, והופק על ידי ססיל קראמר ופיטר לואיס. הסרט מבוסס על זיכיון הצעצועים "הפוני הקטן שלי" של חברת הסברו, ופותח את הדור החמישי שלו, בזמן שהוא גם משמש המשך ישיר לדור הרביעי של הזיכיון, הכולל בין היתר את סדרת האנימציה "הפוני הקטן שלי: חברות היא קסם" משנת 2010. הסרט הופק על ידי חברת אנטרטיינמנט ואן, וההנפשה בו נעשתה על ידי חברת Boulder Media. במקור הסרט היה אמור לעלות לאקרנים בידי סרטי פרמאונט, אולם עלה לנטפליקס ב-24 בספטמבר 2021. הסרט מתרחש שנים לאחר אירועי "הפוני הקטן שלי: חברות היא קסם". הסרט מתרכז בסאני צופת-כוכב, פונית אדמה אקטיבית ומלאת שמחה אשר עדיין רואה תקווה באקווסטריה שם הלימודים של קרן קסם נצנוץ על חברות והרמוניה יחליפו את הפחד וחוסר האמונה, ושם כל שלושת סוגי הפונים חיים בנפרד זה מזה. לפתע היא פוגשת חדת קרן בשם איזי, יחד הן יוצאות להרפתקה לעולמות חדשים, מכירות חברים חדשים וגוברות על הפחדים שלהן. בעקבות הסרט יצאה סדרה משלה בשם "הפוני הקטן שלי: ספרו את הסיפור". הדיבוב העברי בוים על ידי שמעון לייבין, ותורגם על ידי גיא ברקאי. הדיבוב נעשה באולפני וידאופילם אינטרנשיונל. אתר האינטרנט הרשמי של הפוני הקטן שלי: דור חדש "הפוני הקטן שלי: דור חדש", במסד הנתונים הקולנועיים IMDb (באנגלית) "הפוני הקטן שלי: דור חדש", באתר נטפליקס "הפוני הקטן שלי: דור חדש", באתר Rotten Tomatoes (באנגלית) "הפוני הקטן שלי: דור חדש", באתר Box Office Mojo (באנגלית) "הפוני הקטן שלי: דור חדש", במסד הנתונים הקולנועיים KinoPoisk (ברוסית) הפוני הקטן שלי: דור חדש, במיזם "אישים" לתיעוד היצירה הישראלית Adams, Tim (25 בפברואר 2021). "My Little Pony Lands New Series, 'Theatrical-Quality' CG Animated Movie at Netflix". Comic Book Resources. {{cite web}}: (עזרה) Verhoeven, Beatrice (30 ביוני 2021). "Vanessa Hudgens, James Marsden, Kimiko Glenn Cast in 'My Little Pony: A New Generation'". The Wrap. נבדק ב-30 ביוני 2021. {{cite web}}: (עזרה) Bonaime, Ross (30 ביוני 2021). "'My Little Pony: A New Generation' Netflix Film Reveals Release Date and Cast". Collider. נבדק ב-30 ביוני 2021. {{cite web}}: (עזרה)
לוג'יה די קרארזי

לוג'יה די קרארזי (באיטלקית: Loggia dei Carraresi) הוא בניין היסטורי בעיר פדובה בצפון-מזרח איטליה. המבנה, הממוקם ברחוב אקדמיה (via Accademia), מהווה את החלק האחרון ששרד של כל ארמון קרארזי, משכנם של בני משפחת דה קרארה, שליטי פדובה במאה ה-14. ביולי 2021 נכלל המבנה על ידי אונסק"ו בין אתרי המורשת העולמית כחלק מהאתר מחזורי הפרסקו של פדובה מהמאה ה-14. מתחם הארמון, שנבנה בין השנים 1339 ו-1343, כלל ארמון מערבי (ישן) וארמון מזרחי, המחוברים זה לזה באמצעות בניין מרכזי וחצר פנימית גדולה, מקביל בערך לכיכר קפיטאניאטו (Piazza Capitaniato) של ימינו. מסלול ברוחב 3 מטרים שאפשר לנוע בו גם על גבי סוס, שנבנה בגובה על גבי קשתות המכונה "המעבורת אל החומות" (traghetto alle mura) התחיל מפלאצו די פוננטה (Palazzo di Ponente, שמו הרשמי של ארמון קרארזי), שחיבר את הארמון המלכותי לחומות העיר, הטירה והמגדל העוז שבה המכונה טורלונגה (Torlonga). זה אפשר לשליט תנועה קלה יותר, כמו גם אפשרות גדולה יותר להימלט במקרה של סכנה. לאורך מאות שנים עבר מכלול הבניינים של הארמון המלכותי התדרדרות בלתי נמנעת עם הריסות ושינויים, וחזית הלוג'יה היא המבנה היחיד שנשאר כמעט שלם. המתאפיין בסדר כפול של תשעה עמודים דקים בשיש ורונה ורוד המסודר בשני מפלסים (לוג'יה כפולה), ליצירת שני פורטיקו חופפים עם גג בולט, הלוג'יה נבנתה בעיצובו של דומניקו דה פירנצה והוזמנה על ידי אוברטינו דה קרארה (Ubertino da Carrara) כדי "להיות מסוגל ללכת על הקרקע ומעל מוגן מפני הגשם". המבנה כיום הוא משכנה של האגודה "האקדמיה למדעים, כתבים ואמנות על שם גלילאו" (Accademia Galileiana di Scienze, Lettere ed Arti). בחדרים שמאחור הלוג'יה יש את אולם הפגישות של האגודה "סאלה דלה אדוננצה", בעבר קפלה פרטית של משפחת קרארה, שהושלמה לפני 1354 כאשר הקיסר העתידי קרל הרביעי התארח במקום. במקום ישנם כמה ציורי קיר של גואריאנטו די ארפו (אנ'). מחזור ציורי הפרסקו מתאר בעיקר סצנות מספר בראשית: אדם וחוה, נח מבורך על ידי אלוהים, שלושת המלאכים בבית אברהם ויוסף נמכר למדיינים, אבל גם מספרי התנ"ך האחרים, למשל דוד וגוליית ודניאל בגוב האריות. כולם לבושים בבגדים האופייניים למאה ה-14 על רקע בניינים מאותה תקופה. השפעת הצייר ג'וטו ניכרת בציורים שמשתמשים באמצעים שפיתח כדי לייצר פרספקטיבה. התקרה הייתה מעוטרת בכחול בכוכבי זהב ובמרכזו היו מדליוני עץ המתארים את המדונה עם הילד ואת ארבעת האוונגליסטים (מתוכם שרדו המדונה ומתי הקדוש, כיום במוזיאון של פדובה). חמישים פאנלים מצוירים עם ההיררכיות של המלאכים היו מסודרים בין הקירות והתקרה, שנשמרו בחלקם במוזיאון של פדובה. אגף של הלוג'יה נהרס בשנת 1877 על ידי האדריכל קמילו בויטו (אנ') לפנות מקום לבית ספר יסודי (Reggia Carrarese) הסמוך, לאחר כניסתו לתוקף של חוק קופינו מיום 15 ביולי 1877 בנושא חינוך יסודי חובה. במקום בו נמצא בית הספר היה גם בוסתן צמוד למעקות האכסדרה התחתונה. הלוג'יה היא מה שנותר מפאלצו די פוננטה וכאמור היא כיום משכנה של האגודה "האקדמיה למדעים, כתבים ואמנות על שם גלילאו". בחדרים יש את המפה המפורסמת של פדובה שנעשתה בדיו וצבעי מים בספיה על ידי הקרטוגרף והאקדמאי ג'ובאני ואלה בשנת 1784, שהיה הראשון שהשתמש בחישובים טריגונומטרים לתוכניותיו ולתוכנית הראשונה של פדובה שנעשתה עם מדידות על פי קנה מידה. בתוך האולם הקדמי, אולם הציצה שבו המדליונים המכילים את שלטי האצולה של משפחת קרארה לסירוגין עם סמל המרכבה. וחדר המרכבות שבו נותר עיטור בד של ערבסקה מזויפת עם ציצות ומרכבות. מדיה וקבצים בנושא לוג'יה די קרארזי בוויקישיתוף Executive Summary Nomination Text, Pages 90-97
זולטאן באנדה

זולטאן באנדה (בהונגרית: Bánde Zoltán; ראצקווה, 27 באוקטובר, 1883 – כנראה אושוויץ, 1944) היה רב, הרב הראשי של העיר קישפשט (משנת 1950 רובע 19 של בודפשט, 60,000 תושבים), תאולוג. הרב ד"ר זולטאן באנדה הוא בנם של אליהו באנדה (נפטר ב-1940) ושל פאולינה גולדנר. בין השנים 1897–1907 היה תלמיד בית המדרש לרבנים בבודפשט. בשנת 1906 קיבל את הדוקטורט במדעי הרוח באוניברסיטת בודפשט (כיום שמו אוניברסיטת אטווש לוראנד), וב-1908 את הסמיכה לרבנות. בשנים 1908 עד 1912 היה הרב של צ'ונגראד, ומשנת 1912 כיהן כרב הראשי של העיר קישפשט שהייתה אז עיר עצמאית בגבול של בודפשט. חיו בה בשנת 1944 כ-3600 יהודים, שהשתייכו לזרם הניאולוגי. ב-1939 נעצרו הרב ד"ר זולטן בנדה (Zoltan Bande) והכומר הפרוטסטנטי המקומי משום שסיפקו לפליטים יהודים מפולין מסמכים מזויפים שהיו עשויים לסייע להם להישאר בעיר. הרב באנדה היה דרשן ונואם בולט שעסק רבות גם בחינוך היהודי ובכתיבה. הוא גורש לאושוויץ ביולי 1944 ומת בשנת 1944 במקום לא ידוע (ככל הנראה עם הגעתו למחנה ההשמדה). אשתו הייתה אולגה טאפלר (1886–?), בתם של דוד טאפלר ושל צילי אדלר, אותה נשא לאישה ב-26 בדצמבר 1909 בשורוקשאר (כיום רובע 23 של בודפשט, עיר של כ-25 אלף תושבים). ילדיהם: בתו ז'וז'נה באנדה (1913–1944), נישאה לאיזידור רוזנברג. ונספתה בשואה. בתו אוה באנדה רעייתו של פטר גונצלר הרב של לורינץ. שניהם ניספו בשואה. בנו אנדראש (בנדי) באנדה (1915) נספה באושוויץ. בתו שארי באנדה (1921) נספתה באושוויץ. יוסוף אל בסיר קיטאב אל מוכתבי. בודפשט, 1906. מאמרים רבים בסקירה היהודית-הונגרית. יוסף בן אברהם הכהן (בערבית: Yusuf al-Basir) שהיה פילוסוף ותאולוג קראי שפעל בבבל או בפרס במחצית הראשונה של המאה האחת עשרה: Al-Kitab Al-Muhtawi De Yusuf Al-Basir (Etudes Sur Le Judaisme Medieval, 12) (French and English Edition): Vajda, Georges: לקסיקון יהודי הונגרי. 1929. עורך פטר אויווארי. זולטאן באנדה ידיעות יהדות סגד 2017 דר' זולטאן באנדה באתר ההנצחה של אוניברסיטת אטווש לוראנד זולטאן באנדה באתר Geni המכון הבינתחומי לחקר השואה-יד ושם "Házasságkötési bejegyzése a soroksári polgári házassági akv. 108/1909. folyószáma alatt". "Bánde Zsuzsanna halotti bejegyzése a kispesti polgári halotti akv. 479/1947. folyószáma alatt". ספרו של הרב זולטאן באנדה כלול באוסף קאופמן
מודל לחיקוי

מודל לחיקוי הוא אדם שבהתנהגותו או בהצלחתו גורם לאחרים - בעיקר לצעירים - לחקות אותו, או לנסות ללכת בדרכיו. מסיבה זו מוטלת אחריות על ההורים, המורים והמנהיגים של החברה לייצג בהתנהגותם דוגמה ומופת לאחרים. את המונח טבע הסוציולוג היהודי-אמריקאי רוברט קינג מרטון. לדברי ריטה פירסון, למורים, בשל הזמן הרב שיש להם עם הילדים, יש השפעה כה עצומה על הילדים, עד שממליצים להם להיות חביבים על מנת לבנות מערכות יחסים רגשיות חזקות איתם. החשיפה המתמדת של צעירים ברשתות החברתיות לחייהם של סלבריטאים בשל טרנדים בתרבות הפופולרית, גרמה לסלבריטאים, כוכבי פופ, דוגמניות וספורטאים להפוך למודלים מרכזיים לחיקוי בקרב הנוער. סקר שנערך בבריטניה ב-2008 גילה כי רבים מהצעירים עוקבים אחרי אלו האחרונים כמודלים לחיקוי לא בשל כשרונותיהם, אלא בשל העובדה שהם מפורסמים, והתקווה להצליח כמותם דרך השתתפות בתוכניות ריאליטי ודומיהן. ישנו דיון מהותי האם ניתן להכליל ספורטאים כמודל לחיקוי, משום שמחד - חלקם מנסים להתנהג ככאלו, אך מאידך - הפיכתם למודל לחיקוי נובעת מיכולתם כספורטאים בלבד, ולא כתוצאה מעמדותיהם המוסריות. צ'ארלס בארקלי, לדוגמה, הצהיר כי ספורטאים אינם אמורים לשמש כמודל לחיקוי, וההורים צריכים לקחת תפקיד זה על עצמם. משפיען "Role model". Dictionary.com. Random House, Inc. 2013. נבדק ב-25 בינואר 2014. {{cite web}}: (עזרה) רות וולף, (2008). אתיקה טובה לעסקים. ירושלים: הוצאת ראובן מס. Kaufman, Michael T. "Robert K. Merton, Versatile Sociologist and Father of the Focus Group, Dies at 92". New York Times. נבדק ב-25 בינואר 2014. {{cite news}}: (עזרה) Calhoun, Craig J., (2010). Robert K. Merton: Sociology of Science and Sociology as Science. New York: Columbia UP. ISBN 978-0-231-15112-2.{{cite book}}: תחזוקה - ציטוט: extra punctuation (link) Pierson, Rita. "Every Kid Needs A Champion". www.ted.com. נבדק ב-2014-05-20. "The Beckhams are the celebrities most children aspire to be, as celebrity culture increases its influence, says ATL". Association of Teachers and Lecturers. 14 במרץ 2008. אורכב מ-המקור ב-28 בספטמבר 2011. נבדק ב-21 בפברואר 2011. {{cite web}}: (עזרה) "Storytelling: Can a sports hero be a role model? Yes, thankfully". "Dobie: Athletes aren't automatic role models". "The New Sports Role Model". Steinberg, Leigh. "Why Do We Make Athletes Role Models?".
מרד איילט צידון (1834)

מרד איילט צידון מתייחס לאירועים בסוריה העות'מאנית בתקופת מרד האיכרים הסורי (1834–1835), כאשר במקביל למרד האיכרים בארץ ישראל ובעבר הירדן (מדרום לאיילט דמשק), כבשו המורדים הגליליים את צפת וטבריה במזרח הגליל. אזור החורן גם השתתף במרד. בשנת 1835 קמו כמה חמולות דרוזיות מהר הלבנון במרד נוסף. במקביל למרד האיכרים בארץ ישראל ובעבר הירדן (מדרום לאיילט דמשק) כבשו המורדים מבסיסי הגליל את צפת וטבריה שבגליל המזרחי. אזור החורן גם השתתף במרד. האירועים החמורים ביותר התרחשו בגליל, והגיעו לשיאם עם ביזה של צפת בשנת 1834 שהייתה ברובה התקפה נגד הקהילה היהודית בעיר, שהחלה ביום ראשון 15 ביוני 1834, ונמשכה במשך 33 הימים הבאים. מושל צפת ושלוש עשרה מנהיגים נלקחו בשבי, והוכו למוות. מושל המחוז ניסה לדכא את ההתפרצות האלימה, אך לא הצליח בכך ונמלט. עם הגעתו של מוחמד עלי לאיילט דמשק, הוא ביקש סיוע צבאי מהאמיר בשיר שיהאב השני מהר הלבנון, באמצעות שליח, בנו של אמיר שיהאב אמין. הגעת הכוחות הדרוזים של באשיר באה בעקבות התערבותם של קונסולים זרים. בסוף יולי 1834 הוביל אמיר בשיר את כוחותיו לעבר הגליל, אך לפני שהתקדם דרומה, הוא שלח מספר הודעות המייעצות למורדי צפת להיכנע. הנהגת המורדים בצפת הסכימה לנהל משא ומתן ושלחה את השייח' סאלח א-תרשיחי כשליח לבשיר כדי לארגן פגישה. באשיר הזמין את מנהיגי צפת לכפר בינת ג'בייל שם הסכימו להיכנע ולהיכנע לרשות המצרית. לאחר מכן, באשיר הגיע לצפת, שם סידר כי מנהיגי המורדים מאזורים סמוכים ייכנעו גם הם. כוחותיו הדרוזים של באשיר בפיקודו של בנו אמין, נכנסו לצפת ללא התנגדות ב-18 ביולי 1834, ופינו מקום לתושבים העקורים מהרובע היהודי בעיר לחזור. המסיתים נעצרו ולאחר מכן הוצאו להורג בעכו. בשנת 1835 קמו כמה חמולות דרוזיות מהר הלבנון במרד נוסף. Rood, 2004, p. 131 Bloch, Abraham P. One a day: an anthology of Jewish historical anniversaries, 1987. pg. 168. Louis Finkelstein (1960). The Jews: their history, culture, and religion. Harper. p. 679. נבדק ב-17 בפברואר 2012. {{cite book}}: (עזרה) Rabbi Isaac b. Solomon Farhi records that the pillage continued for 24 days. Andrew G. Bostom (2008). The legacy of Islamic antisemitism: from sacred texts to solemn history. Prometheus Books. p. 594. Safi, Khaled M. (2008), "Territorial Awareness in the 1834 Palestinian Revolt", in Roger Heacock (ed.), Of Times and Spaces in Palestine: The Flows and Resistances of Identity, Beirut: Presses de l'Ifpo, ISBN 9782351592656 Farah 2000, p. 22. Lieber, Sherman (1992). Mystics and Missionaries: The Jews in Palestine, 1799-1840. University of Utah Press. p. 215. ISBN 9780874803914.
השרפה בקייפטאון

השרפה בקייפטאון (נקראת גם: השרפה בהר השולחן; באנגלית: Table Mountain Fire) היא שרפה גדולה שהחלה ב־18 באפריל 2021 בפארק הלאומי הר השולחן שבקייפטאון שבדרום אפריקה. האתרים שנפגעו כללו את אנדרטת רודוס, שם נשרפה מסעדה, את הקמפוס העליון של אוניברסיטת קייפטאון. בנוסף, נפגעה ספריית האוספים המיוחדים וטחנת מוסטרט, טחנת רוח היסטורית שנשרפה. בנוסף, אושפזו חמישה לוחמי אש. השרפה החלה בבוקר 18 באפריל 2021 ליד אנדרטת רודוס שבפארק הלאומי הר השולחן. כבאיות הוזעקו למקום בשעה 08:45 על פי השעון המקומי. על פי הדיווחים, האש החלה על ידי אחד מחסרי הבית במקום החלה לשרוף עצי אורן ופסולת באזור וההפשטה לכיוון האוניברסיטה. באותו היום, הייתה התראה על סכנת שרפה קיצונית, עקב טמפרטורה גבוהה ולחות נמוכה. בתחילה מנעו עשן ורוחות הנגרמות שנגרמו כתוצאה מהשרפה הורדת צוותים מהאוויר. מאוחר יותר, למעלה מ-250 לוחמי אש היו מעורבים בכיבוי השרפה וארבעה מסוקים שימשו להפלת מים על האש. בשעה 14:10 החלו לפנות את הסטודנטים מאוניברסיטת קייפטאון. אזהרות רשמיות פורסמו גם למטיילים באזור יער ניולנדס שבפארק הלאומי הר השולחן והמטיילים בוקשו להתפנות מהפארק. בשעה 16:05, הודיעו כי המסעדה באנדרטת רודוס נהרסה בשרפה. גם כביש M3 שבאוזר נסגר, כשהאש החלה להתפשט עליו. ב-8:00 ב-19 באפריל החלו לפנות את התושבים מהשכונות מסביב. חמישה לוחמי אש אושפזו, לפחות ארבעה מהם בגלל כוויות. המסעדה באנדרטת רודוס והקפלה הצמודה לה נשרפו. יותר משישה מבנים בקמפוס של אוניברסיטת קייפטאון ניזוקו. כמו כן, נפגעה ספריית האוספים המיוחדת של האוניברסיטה. אף על פי שמערכת גילוי אש מנעה מהאש להגיע לשאר הספרייה הראשית, חדר הקריאה של ספריית ג'אגר נלקח מהלהבות וחלק מהאוספים הנדירים בספריית האוספים המיוחדים, שהחזיקה למעלה מ-1,300 אוספים ומעל 85,000 ספרים אבדו. השרפה גרמה לנזקים משמעותיים גם למבני ההנהלה ולמגורי הסטודנטים של הקמפוס העליון. מספר בניינים נוספים סבלו מנזק קל. השרפה הרסה גם את טחנת מוסטרט, טחנת הרוח העתיקה ביותר בדרום אפריקה, שנבנתה בשנת 1796. הממשלה דיווחה, כי מעון שרים לא מאוכלס בבעלות המחלקה לעבודות ציבוריות ומשרדו של שר העבודה במקום נשרפו כליל. ב-19 באפריל, נאמר כי התלמידים יכולים לחזור למגורים שלהם בתוך 72 שעות, למעט אלה שגרו באולם סמוטס או באולם פולר. ב-18 באפריל בשעה 20:10, נעצר גבר כבן 35 בחשד שגרם לשרפה. לאחר מכן דווח על שלושה אנשים שהלכו בתוך שיח וכשיצאו ממנו, החלה לבעור שם אש. מדיה וקבצים בנושא השרפה בקייפטאון בוויקישיתוף שריפת ענק בהר השולחן, נזק למבנים היסטוריים, באתר ynet, 19 באפריל 2021 שריפת ענק פרצה באזור הר השולחן בדרום אפריקה, מבנים עלו באש, באתר Haaretz הארץ Nicole McCain, Man arrested as City of Cape Town investigates arson in Table Mountain blaze, News24 (באנגלית אמריקאית) AnyNews | שריפת ענק פרצה באזור הר השולחן בדרום אפריקה, מבנים עלו באש - הארץ, באתר anynews.co.il